- De tekniske undersøgelser fastslår, at det ikke er naturlige brande, som er opstået på grund af for eksempel kortslutninger eller lignende, siger vicepolitikommissær Johan Nielsen til P4 Nordjylland. Ud over branden i den nedlagte gård har der fornylig også været brand i en anden ejendom i samme område. Også den brand menes at være påsat. Men selvom brandene er påsatte, er der ikke tale om en pyroman, vurderer Johan Nielsen ifølge P4 Nordjylland. - Det er selvfølgelig ubehageligt, hvis der brænder et hus, men jeg har ikke indtryk af, at det er en person, der går rundt og brænder huse af, for at brænde dem af, siger vicepolitikomissæren til radioen og samtidig påpeger han, at borgerne i området ikke har grund til at føle sig utrygge. Alt peger, ifølge politiet på, at der ved branden i Aalestrup i midten af februar var tale om en indbrudstyv, der ville slette sine spor og derfor satte ild på huset. Forsikringsselskabet Alm. Brand har udlovet en dusør på 25.000 kroner for oplysninger, der kan føre til opklaring af branden i huset for en måned siden.

Opsummering:
Nordjyllands Politi mener, at branden i en lade i går på Vesterrisvej ved Aalestrup er påsat.